# Google Terjemah

Google Terjemah|  |
| Paparan skrin
Paparan skrin terjemahan Google |
| Jenis tapak | Terjemahan |
| Pemilik | Google |
| Dicipta oleh | Google |
| URL | translate.google.com |
| Pendaftaran | tidak perlu |

**Google Terjemah** ialah perkhidmatan penterjemahan mesin dibangunkan oleh Google untuk menterjemahkan teks, ucapan, imej, laman web, atau video masa nyata daripada satu bahasa kepada suatu bahasa lain yang dikehendaki. Perkhidmatan ini ditawarkan baik dalam bentuk antara muka laman web mahupun aplikasi mudah alih untuk sistem-sistem operasi Android dan iOS, dan API yang membantu pengatur cara membina sambungan pelayar dan aplikasi perisian. Terjemahan Google menyokong lebih daripada 100 bahasa pada pelbagai peringkat dan sehingga Mei 2013, berfungsi bagi lebih dari 200 juta orang setiap hari.

Ia dilancarkan pada April 2006 sebagai perkhidmatan penterjemahan mesin statistik, ia menggunakan transkrip Bangsa-bangsa Bersatu dan Parlimen Eropah untuk mengumpulkan data linguistik. Bukannya menterjemahkan bahasa secara langsung, ia mula-mula menterjemahkan teks kepada bahasa Inggeris dan kemudian kepada bahasa sasaran. Semasa terjemahan, ia mencari corak dalam berjuta-juta dokumen untuk membantu membuat keputusan terjemahan terbaik. Ketepatannya telah dikritik dan ditertawakan beberapa kali. Pada bulan November 2016, Google mengumumkan bahawa Terjemahan Google akan beralih kepada enjin terjemahan mesin neural - *Google Neural Machine Translation* (GNMT) - yang menterjemahkan "seluruh kalimat pada satu-satu masa, bukan sekadar perkataan dengan menggunakan konteks yang lebih luas untuk membantu memikirkan terjemahan yang paling relevan, yang kemudiannya disusun semula dan disesuaikan untuk menjadi lebih seperti pertuturan manusia dengan tatabahasa yang betul." Pada mulanya hanya dibolehkan untuk beberapa bahasa pada 2016, GNMT secara beransur-ansur digunakan untuk lebih banyak bahasa.

## Ciri-ciri

Google Terjemah mampu menterjemahkan pelbagai bentuk teks dan media, termasuk teks, ucapan, imej, tapak, atau video masa nyata, daripada satu bahasa kepada bahasa lain. Ia menyokong lebih daripada 100 bahasa pada pelbagai peringkat dan sehingga Mei 2013, berkhidmat bagi lebih daripada 200 juta orang setiap hari. Untuk sesetengah bahasa, Terjemahan Google boleh melafazkan teks yang diterjemahkan, menyerlahkan perkataan dan frasa yang bersesuaian dalam teks sumber dan sasaran, dan bertindak sebagai kamus ringkas untuk input perkataan tunggal. Jika "Kesan Bahasa" dipilih, teks dalam bahasa yang tidak diketahui dapat dikenal pasti secara automatik. Jika pengguna memasuki URL dalam teks sumber, Terjemahan Google akan menghasilkan hiperpautan ke laman web terjemahan mesin. Pengguna boleh menyimpan terjemahan dalam "buku frasa" untuk kegunaan kemudian. Bagi sesetengah bahasa, teks boleh dimasukkan melalui papan kekunci maya pada skrin, melalui pengecaman tulisan tangan, atau pengecaman pertuturan.

### Integrasi Pelayar

*Google Terjemah* tersedia di sesetengah pelayar web sebagai pelanjutan pilihan tambahan yang boleh dimuat turun yang boleh menjalankan enjin terjemahan. Pada bulan Februari 2010, Terjemahan Google disepadukan ke penyemak imbas Google Chrome secara lalai, untuk terjemahan laman web automatik pilihan.

## Bahasa yang disokong

Bahasa-bahasa berikut disokong oleh Google Terjemah.

1. bahasa Afrikaans
2. bahasa Albania
3. bahasa Amhara
4. bahasa Arab
5. bahasa Armenia
6. bahasa Azerbaijan
7. bahasa Basque
8. bahasa Belanda
9. bahasa Belarus
10. bahasa Benggali
11. bahasa Bosnia
12. bahasa Bulgaria
13. bahasa Burma
14. bahasa Catalonia
15. bahasa Cebuano
16. bahasa Cherokee
17. bahasa Cewa
18. bahasa Cina (moda aksara ringkas dan tradisional)
19. bahasa Corsica
20. bahasa Croatia
21. bahasa Czech
22. bahasa Denmark
23. bahasa Dzongkha
24. bahasa Esperanto
25. bahasa Estonia
26. bahasa Filipina
27. bahasa Finland
28. bahasa Frisia Barat
29. bahasa Gaelik Scotland
30. bahasa Galicia
31. bahasa Georgia
32. bahasa Gujarati
33. bahasa Kantonis
34. bahasa Kreol Haiti
35. bahasa Hausa
36. bahasa Hawaii
37. bahasa Hindi
38. bahasa Hmong
39. bahasa Hungary
40. bahasa Ibrani
41. bahasa Iceland
42. bahasa Igbo
43. bahasa Inggeris
44. bahasa Ireland
45. bahasa Itali
46. bahasa Jawa
47. bahasa Jepun
48. bahasa Jerman
49. bahasa Kannada
50. bahasa Kazakh
51. bahasa Khmer
52. bahasa Kinyarwanda
53. bahasa Korea
54. bahasa Kurdi (Kurmanji)
55. bahasa Kurdi (Sorani)
56. bahasa Kyrgyz
57. bahasa Lao
58. bahasa Latin
59. bahasa Latvia
60. bahasa Lithuania
61. bahasa Luxembourg
62. bahasa Makedonia
63. bahasa Malagasi
64. bahasa Malayalam
65. bahasa Malta
66. bahasa Māori
67. bahasa Marathi
68. bahasa Melayu
69. bahasa Mongolia
70. bahasa Nepal
71. bahasa Norway
72. bahasa Odia
73. bahasa Pashto
74. bahasa Parsi
75. bahasa Perancis
76. bahasa Poland
77. bahasa Portugis
78. bahasa Punjabi
79. bahasa Romania
80. bahasa Rusia
81. bahasa Samoa
82. bahasa Sepanyol
83. bahasa Serbia
84. bahasa Sotho
85. bahasa Shona
86. bahasa Sicilia
87. bahasa Sindhi
88. bahasa Sinhala
89. bahasa Slovak
90. bahasa Slovenia
91. bahasa Somali
92. bahasa Sunda
93. bahasa Swahili
94. bahasa Sweden
95. bahasa Tajik
96. bahasa Tamazight
97. bahasa Tamil
98. bahasa Tatar
99. bahasa Telugu
100. bahasa Thai
101. bahasa Tibet
102. bahasa Turki
103. bahasa Turkmen
104. bahasa Ukraine
105. bahasa Urdu
106. bahasa Uyghur
107. bahasa Uzbek
108. bahasa Vietnam
109. bahasa Wales
110. bahasa Wolof
111. bahasa Xhosa
112. bahasa Yiddish
113. bahasa Yoruba
114. bahasa Yunani
115. bahasa Zulu

## Rujukan

## Pautan luar

* Tapak sesawang rasmi
* Translate Community